เลือกเก็บ 14 หุ้นเด็ด เน้นเล่นสั้น รอผ่านช่วงดัชนีปรับฐาน
ดัชนีหุ้นไทย (SET) วันนี้ทรงตัวในกรอบ และยังไม่พ้นช่วงเวลาของการปรับฐาน การลงทุนช่วงนี้จึงอยู่ในรูปแบบของการสลับกลุ่มเล่นตามข่าวที่มีผลต่อหุ้นรายตัวหรือรายกลุ่มในแต่ละวัน รวมทั้งหุ้นตัวหลักๆ ที่ราคาปรับตัวลงมาก
1 ธ.ค. 2560

ข่าวหุ้นธุรกิจออนไลน์ รายงาน เช้านี้ ณ เวลา 9.50 น. ค่าเงินบาทอยู่ที่ 32.57 บาทต่อเหรียญ ขณะที่ตลาดหุ้นเอเชียปรับตัวลดลง โดยได้รับแรงกดดันจากดัชนี Nasdaq ตลาดหุ้นนิวยอร์กที่ปิดในแดนลบเมื่อคืน หลังหุ้นกลุ่มเทคโนโลยีร่วงลงถ้วนหน้า
นักวิเคราะห์มองดัชนีหุ้นไทย (SET) วันนี้ทรงตัวในกรอบ และยังไม่พ้นช่วงเวลาของการปรับฐาน การลงทุนช่วงนี้จึงอยู่ในรูปแบบของการสลับกลุ่มเล่นตามข่าวที่มีผลต่อหุ้นรายตัวหรือรายกลุ่มในแต่ละวัน รวมทั้งหุ้นตัวหลักๆ ที่ราคาปรับตัวลงมาก หุ้นเด่นเลือก BBL, SCB, KTB, TMB, KBANK, TOP, AOT, AAV PTTGC, CENTEL, BCH, TAPAC, SEAFCO และ RSP
นายประกิต สิริวัฒนเกตุ ผู้อำนวยการฝ่ายวิจัย บล.กสิกรไทย เปิดเผยถึงตลาดหุ้นไทยเช้านี้ (23 พ.ย.) คาดว่าจะแกว่งตัว โดยดัชนีอาจปรับตัวลงไม่มาก และยังมีลุ้นขึ้นได้ โดยให้กรอบการแกว่งไว้ที่ 1,700-1,715 จุด แม้ตลาดสหรัฐฯจะปรับตัวขึ้นไป แต่ภาพรวมตลาดหุ้นทั่วโลกได้ปรับตัวขึ้นไปมากแล้วเฉลี่ยราว 30% ในปีนี้ ขณะที่ตลาดหุ้นไทยปีนี้ขึ้นไปราว 10% ทั้งนี้ภาพเศรษฐกิจไทยในปีหน้าดูดี ดังนั้นอาจจมีการโยกเงินเข้ามาลงทุนในตลาดบ้านเรา
ด้านตลาดหุ้นในภูมิภาคเอเชียเช้านี้ส่วนใหญ่ติดลบเล็กน้อย ยกเว้นตลาดหุ้นฮ่องกงที่ติดลบมากถึง 1% โดยวันนี้ให้ติดตามการประชุมกลุ่มประเทศผู้ส่งออกน้ำมัน (OPEC) ซึ่งมีความไม่แน่นอนว่าจะมีการขยายระยะเวลาลดกำลังการผลิตน้ำมันหรือไม่  และพรุ่งนี้แนะนำให้ติดตามการโหวตเสียงของวุฒิสภาของสหรัฐฯที่มีต่อร่างกฎหมายปฏิรูปภาษีของสหรัฐฯ ซึ่งตรงนี้จะมีผลต่ออัตราแลกเปลี่ยนเงินตรา และมีตลาดพันธบัตร
บล.เคทีบี (ประเทศไทย) ระบุในบทวิเคราะห์ (23 พ.ย.) แนะนำกลยุทธ์การลงทุน ในช่วงเวลาของการปรับฐานของตลาดที่ยังไม่จบ ทำให้การลงทุนในช่วงนี้ ยังต้องเวียนและสลับกลุ่มเล่นไปเรื่อยๆ ตามข่าวที่มีผลต่อหุ้นรายตัวหรือรายกลุ่มในแต่ละวัน  รวมทั้งหุ้นตัวหลักๆ ที่ราคาปรับตัวลงมามาก อาจมีแรงซื้อกลับ การเข้าซื้อหุ้นจะควรเป็นลักษณะ Selective Buy  และเน้นลงทุนช่วงสั้นไว้ก่อน จนกว่าตลาดจะผ่านช่วงของการปรับฐานไปแล้ว คือหลุดจากกรอบ 1680-1730 จุด หุ้นขนาดใหญ่ ที่คาดว่าจะมีแรงซื้อเข้า อาทิ KBANK, TOP , AOT, PTTGC เป็นต้น  หรือหุ้นในกลุ่มอื่นๆที่มีปัจจัยบวกเฉพาะตัว
หุ้นแนะนำเชิงกลยุทธ์ประจำวัน: สำหรับหุ้นที่คาดว่าอาจได้รับความสนใจจากนักลงทุนในวันนี้ อาทิ TOP, KBANK, CENTEL, BCH หุ้นแนะนำทางเทคนิค: TAPAC, SEAFCO, RSP
บล.แอพเพิล เวลธ์ ระบุในบทวิเคราะห์ (23 พ.ย.) ดัชนี SET ยังเคลื่อนไหวในกรอบ 1,700 – 1,720 จุด แนะนำทยอยซื้อกลุ่มธนาคาร เช่น BBL, KBANK, SCB, KTB , TMB / กลุ่มท่องเที่ยว AOT, AAV